United States Ski and Snowboard Association

United States Ski and Snowboard Association (USSA) er USAs nasjonale ski- og snøbrettforbund. Det er medlem av det internasjonale skiforbundet (FIS), og organiserer langrenn, kombinert, skihopping, alpint, freestyle, snøbrett, skisport for funksjonshemmede og skisport for veteraner. Forbundet har hovedkontor i Park City i Utah.

Initiativet til å få stiftet et nasjonalt skiforbund ble tatt på et møte under et hopprenn i Ishpeming, Michigan i februar 1904. Rennet regnes i dag som USAs første nasjonale mesterskap i hopp, men forbundet ble stiftet først året etter.Harold "Cork" Anson: Jumping through time – A history of ski jumping in the United States and Southwest Canada. Port Hole Publications, Florence, Oregon 2010. ISBN 978-0-9768107-7-3, s. 27-28, 30 Det ble stiftet som National Ski Association i Ishpeming 21. februar 1905, med norskamerikaneren Carl Tellefsen som første leder.

Forbundet skiftet navn til United States Ski Association og flyttet fra Ishpeming til Colorado Springs i 1962. Skilandslaget ble offisielt skilt ut fra forbundet i 1976, men gikk med igjen i forbundet i 1988. Dette året flyttet forbundet hovedkontoret til Park City. I 1997 skiftet United States Ski Association navn til United States Ski and Snowboard Association.

 Referanser 

Kilder
 United States Ski and Snowboard Association: USSA History

 Eksterne lenker 


Kategori:Snøbrett
Kategori:Sport i USA
Kategori:Skiforbund
Kategori:Organisasjoner etablert i 1905
Kategori:1905 i USA